## Metrovalencia va facilitar en juliol la mobilitat de 7,9 milions d’usuaris

*** El resultat representa el 19,23 % més dels viatges fets en el mateix període del passat any i 1,2 milions passatgers més
* La línia 3 va ser la més utilitzada amb 1.461.956 desplaçaments, i Xàtiva l’estació amb més trànsit, amb 524.550 clients**

Ferrocarrils de la Generalitat Valenciana (FGV) va facilitar la mobilitat de 7.970.166 usuaris en la xarxa de Metrovalencia durant juliol, cosa que significa un increment del 19,23 % respecte al mateix període de 2023 i obtindre 1.285.714 més de viatgers que en el mateix mes del passat any.

En conjunt, Ferrocarrils de la Generalitat Valenciana (FGV) va sumar en juliol entre Metrovalencia i TRAM d’Alacant un total de 9.899.296 passatgers, que representen un augment del 17,14 % respecte al mateix mes del passat any i 1.448.385 d’usuaris més.

En juliol, les sis línies de metro van sumar 6.688.875 desplaçaments i les quatre de tramvia van aconseguir 1.281.291 moviments. La jornada de més volum de trànsit va ser el dimecres dia 3 amb 316.699 passatgers.

La línia de metro que més persones va desplaçar va ser la línia 3 (Rafelbunyol/Aeroport) amb 1.461.956 clients; seguida de la línia 5 (Marítim/Aeroport) amb 1.244.793; la línia 1 (Bétera-Castelló) amb 1.108.626; la línia 2 (Llíria-Torrent Avinguda) amb 1.082.149; la línia 7 (Marítim/Torrent Avinguda) amb 951.268; i finalment la línia 9 (Alboraia Peris Aragó-Riba-roja de Túria) amb 840.083 usuaris.

En el cas del tramvia, la que més moviments va registrar va ser la línia 4 (Mas del Rosari-Doctor Lluch) amb 656.009 viatges, seguida de la línia 6 (Tossal del Rei-Marítim) amb 319.846, la línia 10 (Alacant-Natzaret), amb 233.454, i la línia 8 (Neptú/Marítim), que va sumar 71.982 viatgers.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc amb 524.550 desplaçaments; en segon lloc Colón (L3, L5, L7 i L9) amb 447.126, i en tercer lloc Àngel Guimerà (L1, L2, L3, L5 i L9), amb 279.599 moviments.

A continuació, es van situar Plaça Espanya (L1 i L2), amb 236.756; Túria (L1 i L2), amb 218.199; Avinguda del Cid (L3, L5 i L9) amb 188.537; Mislata (L3, L5 i L9), amb 186.043; Torrent Avinguda (L2 i L7), amb 182.413; Benimaclet (L3 i L9), amb 172.807; i en dècim lloc Jesús (L1, L2 i L7), amb 172.195 validacions.

En l’àrea metropolitana, destaquen com les cinc estacions més transitades Mislata (L3, L5 i L9), amb 186.043 usuaris; Torrent Avinguda (L2 i L7), amb 182.413; Paiporta (L1, L2 i L7), amb 140.042; Aeroport (L3 i L5), amb 134.601; i Torrent (L1, L2 i L7), amb 123.517 moviments.

Entre les parades del tramvia, destaquen Marítim (L6 i L8), amb 76.990; Pont de Fusta (L4), amb 61.998; La Cadena (L4 i L6), amb 60.444; Alacant (L10), amb 57.976; i Platja Malva-rosa (L4 i L6), amb 50.923 usuaris.

Fecha: 16/08/2024